Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1290

a) A mesterképzési szakon végzettek ismerik: – a molekuláris biológia legfontosabb eredményeit és alkalmazási lehetőségeit, a molekuláris biológia szemléletét és módszertanát, – az élő szervezetek felépítését és működését a szakmai ismeretek elsajátításához szükséges mértékben, – a genetika, a genomika, az immunológia és a mikrobiológia alapjait, molekuláris biológiai vonatkozásait, rendelkeznek molekuláris növénybiológiai ismeretekkel, – a molekuláris biológia adott területen alkalmazható módszereit. Ezen túlmenően a bioanalitika specializációs modult teljesítő hallgatók ismerik: – a bioanalitika legfontosabb törvényszerűségeit és a bioanalitika módszereit, – a problémamegoldás módozatait az adott szakterületen, a biokémia-genomika specializációs modult teljesítő hallgatók ismerik: – a biokémia és a genomika legfontosabb törvényszerűségeit, az élő szervezetekben lejátszódó biokémiai molekuláris szabályozási folyamatokat, génexpressziós eseményeket, a genetika specializációs modult teljesítő hallgatók ismerik: – a genetika legfontosabb törvényszerűségeit, 2008/120. szám – a humán-, állat-, növény-, és mikrobiális genetika specifikumait, a immunológia, sejt- és mikrobiológia specializációs modult teljesítő hallgatók ismerik: – a mikroorganizmusok és az immunrendszer felépítését, működését és kóros folyamatokban játszott szerepét, a témához kapcsolódó hagyományos és molekuláris biológiai módszereket, a molekuláris agrobiológia specializációs modult teljesítő hallgatók ismerik: – a növényi és az állati szervezet felépítésének, működésének elemeit, – a mezőgazdasági bio- és géntechnológiai, molekuláris biológiai módszereket, a molekuláris evolúcióbiológia specializációs modult teljesítő hallgatók ismerik: – a szupraindividuális biológia, elsősorban az evolúcióbiológia és az ökológia, valamint a molekuláris biológia közötti határhelyzetű tudományterület elméleti alapjait és módszertanát, az orvosbiológia-farmakológia specializációs modult teljesítő hallgatók ismerik: – az emberi szervezet felépítésének és működésének alapvető törvényszerűségeit, – az emberi szervezetben zajló folyamatok molekuláris szintű szabályozó mechanizmusait, – a folyamatok farmakológiai befolyásolhatóságának alapjait.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes